# data[].attributes.headline
ดงแม่นางเมือง

# data[].attributes.subject
ดงแม่นางเมือง

# data[].attributes.attachment_link.readable_text
เมืองดงแม่นางเมือง เป็นเมืองโบราณที่สร้างมากว่า 2,000 ปี กรมศิลปากรขุดค้นพบที่ ต.ตาสัง ต.เจริญผล อ.บรรพตพิสัย จ.นครสวรรค์ เป็นเมืองที่สำคัญก่อนประวัติศาสตร์ตอนปลาย ต่อเนื่องมาจนถึงสมัยทวารวดีและสมัยลพบุรีตอนต้น ในราวพุทธศตวรรษที่ 14-18

กรมศิลปากรพบวัตถุโบราณจำนวนมาก อีกทั้งโครงกระดูกมนุษย์โบราณที่ยังไม่ถูกเผา และบางโครงมีลักษณะคล้ายถูกพันธนาการที่แปลกกว่าแห่งอื่นๆที่ขุดพบมา

และยังพบเครื่องถ้วยชามจีนสมัยราชวงศ์ซ้องจำนวนหนึ่ง พระพุทธรูปสำริด พระพุทธรูปหินทรายแบบทวารวดีตอนปลาย พร้อมพระพิมพ์ดินเผาแบบลพบุรี ตลับสังคโลก ปูนปั้นประดับโบราณสถานและศิลาจารึก

บริเวณนี้เคยพบจารึกหินชนวน เขียนด้วยอักษรอินเดียและขอม ซึ่งกรมศิลปากรกำหนดให้เป็นจารึกหลักที่ 35 ระบุนามเมืองแห่งนี้ว่า "ธานยปุระ"

อีกทั้งกล่าวถึงกษัตริย์ศรีธรรมาโศกราช (องค์ที่ 2) โปรดเกล้าฯให้ เจ้าสุนัติแห่งธานยปุระกัลปนาที่ดิน ผู้คน สัตว์ แรงงาน และพืชผล ถวายแด่พระสถูปอันบรรจุพระบรมอัฐิของ "กมรเตงชคตศรีธรรมาโศก" (องค์ที่ 1) ผู้เป็นพระราชบิดา

อันแสดงให้เห็นว่า เมืองธานยปุระหรือดงแม่นางเมืองเคยเป็นบ้านเมืองมาแต่ก่อนพุทธศตวรรษที่ 18

อาจารย์มานิต วัลลิโภดม จากกรมศิลปากร เป็นผู้สำรวจขุดค้นที่ดงแม่นางเมือง พบหลักฐานโบราณสถานและโบราณวัตถุต่างๆที่ชี้ให้เห็นถึงความสำคัญ จึงมีการทำผังเมืองโบราณไว้เป็นเบื้องต้น แต่ยังขาดการขุดสำรวจและบูรณะอย่างจริงจัง

ทำให้โบราณสถานหลายแห่งถูกปกคลุมด้วยดงไม้ในเวลาต่อมา และมีไม่น้อยที่ถูกลักลอบขุดทำลายเพื่อหาโบราณวัตถุ

ชาวบ้านจึงพร้อมใจกันร่วมอนุรักษ์ จัดสร้างพิพิธภัณฑ์ในพื้นที่ ตั้งชื่อว่า พิพิธภัณฑ์แม่ศรีเมือง จัดแสดงเรื่องราวและวัตถุโบราณที่รวบรวมไว้ได้ ให้ลูกหลานและผู้สนใจได้ศึกษากันต่อไป.

# data[].attributes.attachment_link.title
ดงแม่นางเมือง

# data[].attributes.attachment_link.description
เมืองดงแม่นางเมือง เป็นเมืองโบราณที่สร้างมากว่า 2,000 ปี กรมศิลปากรขุดค้นพบที่ ต.ตาสัง ต.เจริญผล อ.บรรพตพิสัย จ.นครสวรรค์ เป็นเมืองที่สำคัญก่อนประวัติศาสตร์ตอนปลาย

# data[].attributes.headline
เมืองโบราณพิพิธภัณฑ์จันแสน

# data[].attributes.subject
เมืองโบราณพิพิธภัณฑ์จันแสน

# data[].attributes.attachment_link.readable_text
เมืองโบราณและพิพิธภัณฑ์จันเสน

เมืองโบราณและพิพิธภัณฑจันเสน ตั้งอยู่ในบริเวณเมืองโบราณจันเสน สมัยทวารวดี มีการขุดค้นพบโบราณวัตถุจำนวนมาก ปัจจุบันมีพระธาตุเจดีย์ที่สร้างอย่างสวยงามใหญ่โตและมี พิพิธภัณฑ์จันเสนอยู่ภายใน ที่นี่เป็นเมืองโบราณที่มีการสันนิษฐานว่าอยู่ในสมัยทวารวดี โดยเป็นเมืองโบราณที่มีคูเมืองเป็นเนินดินโดยรอบ รูปสี่เหลี่ยม มุมมนจนเกือบเป็นวงกลมและล้อมรอบคูเมืองซึ่งกว้างประมาณ ๒๐ เมตรเอาไว้ โดยคูเมืองนั้น มีความยาวประมาณ ๘๐๐ เมตร กว้าง ๗๐๐ เมตร และเนื่องจากบริเวณนี้มีลักษณะเป็นเนินสูงกว่าพื้นที่รอบนอกชาวบ้านจึงนิยมเรียกกันว่า "โคกจันเสน" ซึ่งที่ผ่านมาได้มีการขุดค้นพบโบราณวัตถุมากมาย ทั้งประเภทดินเผา ได้แก่ พระพิมพ์ ตุ๊กตาดินเผา ตะเกียง ประเภทที่ทำด้วยหิน ได้แก่ ฐานบัว ธรรมจักร ขวานหินขัดที่ทำด้วยโลหะตุ้มหูทำด้วยตะกั่วหรือดีบุก ใบหอกสำริดปัจจุบันโบราณวัตถุเหล่านี้ " พิพิธภัณฑ์ จันเสน" ตั้งอยู่ในพระมหาธาตุเจดีย์จันเสน ภายในบริเวณวัดจันเสนนั่นเอง พระมหาธาตุเจดีย์จันเสนนั้นเกิดจากดำริของพระครูนิสัยจริยคุณ หรือ "หลวงพ่อโอด" ที่ปรารถนาสร้างพระมหาธาตุเจดีย์ขึ้นเพื่อเป็นศูนย์กลางชุมชน โดยในการออกแบบพัฒนาจากลักษณะสถูปสมัยทวารวดี มีการใช้รายละเอียดของลวดลายทางสถาปัตยกรรมในสมัยทวารวดี และยังมีคำจารึกที่ฐานพระมหาธาตุเจดีย์ศรีจันสน ให้ผู้สนใจได้อ่านประวัติความเป็นมาด้วย พระมหาธาตุเจดีย์องค์นี้โดยประกอบด้วยส่วนที่สำคัญต่าง ๆ ได้แก่ - ส่วนยอดของมณฑปเจดีย์จะบรรจุพระบรมสารีริกธาตุ - องค์เรือนธาตุประดิษฐาน "หลวงพ่อนาค" พระพุทธรูปปางนาคปรกที่นำมาจากเมืองลพบุรี เพื่อให้เป็นพระพุทธรูปสำคัญของชุมชน - อาคารส่วนฐานของพระมหาเจดีย์ เป็นที่ประดิษฐานรูปปั้นของท่าน และเป็นพิพิธภัณฑ์เมืองจันเสนอยู่ในห้องชั้นฐาน จัดแสดงเรื่องราวของเมืองจันเสนในอดีต อย่างไรก็ตาม หลวงพ่อโอดได้มรณภาพไปเสียก่อนในปี พ.ศ. ๒๕๓๒ ในส่วนของงานพิพิธภัณฑ์จึงสร้างไม่เสร็จ ซึ่งภายหลังพระครูนิวิฐธรรมขันธ์หรือหลวงพ่อเจริญ เจ้าอาวาสรูปต่อมา ได้เป็นกำลังสำคัญในการสานต่องานพิพิธภัณฑ์จนเสร็จสมบูรณ์ด้วยงบประมาณของการก่อสร้างที่มาจากแรงศรัทธาของประชาชนนั่นเอง นอกจากนี้ภายในบริเวณวัด ยังมีการรวมกลุ่มของสตรีบ้านจันเสนทอผ้าด้วยกี่กระตุก และจัดตั้งเป็นศูนย์จำหน่ายงานหัตถกรรมให้กับนักท่องเที่ยวอีกด้วย โดยส่วนใหญ่เป็นผ้าฝ้าย ผ้าทอมัดหมี่จันเสน และผ้ามัดย้อม

# data[].attributes.attachment_link.authors[].name
ครู กศน.ตำบล

# data[].attributes.attachment_link.title
เมืองโบราณและพิพิธภัณฑ์จันเสน

# data[].attributes.attachment_link.description
การศึกษา เรียน กศน. กศน.ตำบล

# data[].attributes.headline
เมืองเก่าเวสาลี

# data[].attributes.subject
เมืองเก่าเวสาลี

# data[].attributes.attachment_link.description
เป็นแหล่งโบราณคดี ตั้งอยู่หมู่ที่ 5บ้านหนองไผ่ ตำบลสำโรงชัย อำเภอไพศาลี จังหวัดนครสวรรค์ จากการสำรวจของกรมศิลปากร เมื่อ พ.ศ. 2511 พบว่าเป็นเมืองสี่เหลี่ยมผืนผ้า มุมมน มีกำแพงดิน 2 ชั้น มีคูเมืงคั่นกลาง ยาวประมาณ 700 เมตร กว้าง 500 เมตร สันนิษฐานว่า สร้างขึ้นในสมัยทวารวดี บริเวณที่ตั้งชุมชนเป็นที่ราบลุ่มมีทางน้ำไหลผ่าน จากการขุดแต่งในปี พ.ศ. 2539 พบว่า โบราณสถานซึ่งอยู่บริเวณด้านตะวันออกของเมือง เป็นศิลปะสมัยอยุธยาตอนปลาย ประกอบด้วย อุโบสถ มณฑป วิหาร เจดีย์ และผลจากการศึษาหลักฐานชั้นดินทางโบราณคดี พบว่า ก่นการสร้างโบราณสถาน กลุ่มเมืองเก่าเวสาลีแห่งนี้ ได้มีชุมชนตั้งหลักแหล่งอยู่ก่อนแล้ว เป็นชุมชนในสมัยก่อนประวัติศาสตร์ตอนปลาย ได้มีการพัฒนาเข้าสู่การเป็นชุมชนคูน้ำคันดินในสมัยทวารวดี เมืองเวสาลีเคยเป็นเมืองหน้าด่านเล็ก ๆ ของกรุงละโว้ในดินแดนสุวรรณภูมิ ปรากฎหลักฐานซากวัตถุโบราณ เช่นพระปรางค์ หอสมุด และพระพุทธรูปฝีมือขอมโบราณ ราว พ.ศ. 1100